**Uždaroji akcinė bendrovė „EKOLIGNUM“**

**KONKURSO SĄLYGOS**

**Saulės FOTOelektrinės ĮRANGOS (ĮSKAITANT MONTAVIMO DARBUS) PIRKIMAS**

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 4](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 5](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 5](#_Toc297898752)

[**7.** **PASIŪLYMŲ ATMETIMO PRIEŽASTYS** 7](#_Toc297898753)

[**8.** **Derybos** 7](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 7](#_Toc297898755)

[**10.** **PIRKIMO SUTARTIES SĄLYGOS** 8](#_Toc297898756)

[**11.** **Baigiamosios nuostatos** 8](#_Toc297898757)

[**12.** **Priedai** 8](#_Toc297898758)

1. **BENDROSIOS NUOSTATOS**
   1. Uždaroji akcinė bendrovė „Ekolignum“(toliau vadinama – Pirkėjas) įgyvendindama projektą „Atsinaujinančių energijos išteklių diegimas UAB „Ekolignum““(Nr. 04.2.1-LVPA-K-836-02-0028), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: saulės fotoelektrinės įrangą (įskaitant montavimo darbus).
   2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkursosąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), **2018-11-07**.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Kristina Barkauskienė, el. paštas: [info@ekolignum.lt](mailto:info@eEkolignum.lt), tel. Nr. +370 443-98910.
2. **PIRKIMO OBJEKTAS**
   1. Perkama saulės fotoelektrinės įranga (įskaitant montavimo darbus), kurios kiekis, apimtis, reikalavimai, techniniai ir kokybiniai parametrai ir rodikliai nustatyti pateiktoje techninėje specifikacijoje (konkurso sąlygų 1 priedas).
   2. Šis pirkimas į dalis neskirstomas, todėl pasiūlymas turi būti pateiktas visam nurodytam įrangos ir jos montavimo darbų kiekiui.
   3. Saulės fotoelektrinės įranga turi būti pristatyta ir jos montavimo darbai turi būti atlikti **per** **6 mėn. nuo pirkimo sutarties įsigaliojimo dienos.**
   4. Saulės fotoelektrinės įrengimo vieta – Smiltinės g. 26, Smiltinės k., Akmenės r.
3. **TIEKĖJŲ KVALIFIKACIJOS REIKALAVIMAI**

Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

3.1. **Bendrieji tiekėjų kvalifikacijos reikalavimai:**

|  |  |  |
| --- | --- | --- |
| ***Eil. Nr.*** | ***Kvalifikacijos reikalavimai*** | ***Kvalifikacijos reikalavimus įrodantys dokumentai*** |
|  | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Valstybės įmonės Registrų centro dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo.  Jeigu tiekėjas yra fizinis asmuo, registruotas Lietuvos Respublikoje, jis pateikia Valstybės įmonės Registrų centro išduotą išrašą ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.  Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. |
|  | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 Eur. Tiekėjas laikomas įvykdžiusiu įsipareigojimus, susijusius su mokesčių įskaitant socialinio draudimo įmokas, mokėjimu, jeigu tiekėjas yra įsipareigojęs sumokėti mokesčius, įskaitant socialinio draudimo įmokas bei jei tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių. | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis. Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. Tiekėjas, kuris yra kitos valstybės fizinis ar juridinis asmuo, pateikia šalies, kurioje jis registruotas, kompetentingos valstybės institucijos pažymą/dokumentą. |
|  | Tiekėjas arba subrangovas turi teisę verstis energetikos įrenginių eksploatavimo veikla (Eksploatacijos darbų sritys: Specialiųjų elektros įrenginių eksploatavimo darbai). | Lietuvos Respublikos Valstybinės energetikos inspekcijos prie Energetikos ministerijos išduoti atestatai, leidžiantys verstis atitinkama veikla t.y. pateikiami atestatai elektros tinklo ir įrenginių iki 1000 V eksploatavimo darbams. |

**3.2. Ekonominės ir finansinės būklės, techninio ir profesinio pajėgumo reikalavimai:**

| **Eil.**  **Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| --- | --- | --- |
| 3.2.1 | Tiekėjo per pastaruosius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus, tiekėjas turi būti “iki rakto” įrengęs bent 1 (vieną) ne mažesnės nei 300 kW galios saulės jėgainę. | Pateikiami dokumentai:   1. Per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) sutarčių sąrašas, nurodant: užsakovą, darbų aprašymą, pradžios ir pabaigos datas, saulės fotoelektrinės galią.   2) Įrodymui apie darbų atlikimą tiekėjas pateikia aktus arba užsakovų pažymas (atsiliepimus) apie tai, kad darbai buvo atlikti tinkamai, arba lygiaverčius dokumentus. |
| 3.2.2 | Tiekėjo vidutinė metinė atsinaujinančių išteklių energijos gamybos objektų įrangos pardavimo ir darbų apimtis, įrengiant atsinaujinančių išteklių energijos gamybos objektus, per paskutinius 36 mėn. arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 36 mėnesius) **ne mažesnė kaip 400 000,00 Eur be PVM.** | Per paskutinius 36 mėnesius arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 36 mėnesius tiekėjo atsinaujinančių išteklių energijos gamybos objektų įrangos pardavimo ir įrengimo darbų sutarčių sąrašas, kuriame nurodoma: sutarties pavadinimas, sutarties objektas ir trumpas aprašymas, sutarties vertė (be PVM ir su PVM), sutarties sudarymo ir įvykdymo data (mėnesių tikslumu) ir vieta, užsakovas ir jo kontaktai.  Sutarčių sąrašas turi būti patvirtintas tiekėjo vadovo (arba jo įgalioto asmens) parašu.  Įrodymui apie sutarčių įvykdymą tiekėjas pateikia užsakovų pažymas (atsiliepimus) apie tai, kad sutartys įvykdytos laiku, tinkamai ir pagal galiojančių teisės aktų, reglamentuojančių sutarčių vykdymą ir darbų atlikimą, reikalavimus, taip pat apie tinkamą darbų užbaigimą. |
| 3.2.3 | Tiekėjas turi būti siūlomų saulės jėgainių įrangos gamintojas arba gamintojo **įgaliotas** atstovas, turintis teisę vykdyti siūlomų saulės jėgainių įrangos prekybą, saulės jėgainių įrengimo darbus, garantinį aptarnavimą ir priežiūrą. Tiekėjas gali būti sudaręs sutartį su tokiu ūkio subjektu, kuris turi aukščiau įvardintas gamintojo ar jo atstovo suteiktas teises. | Tiekėjo laisvos formos deklaracija, kad tiekėjas yra siūlomų saulės jėgainių įrangos gamintojas, arba įgaliojimų, susitarimų ar kitų lygiaverčių dokumentų, suteikiančių teisę atstovauti saulės jėgainių įrangos gamintoją ir teisę parduoti siūlomą įrangą, vykdyti siūlomų saulės jėgainių įrengimo darbus bei garantinį aptarnavimą ir priežiūrą, arba kitų lygiaverčių dokumentų kopijos. |
| 3.2.4 | Tiekėjas turi būti įsidiegęs kokybės vadybos sistemą pagal standartą ISO 9001:2000 (ar 2008 versija) arba lygiavertes kokybės vadybos priemones, užtikrinančias, kad įmonėje vykstantys procesai, darantys įtaką kokybei, atitinka minėto standarto reikalavimus. | Kokybės vadybos sistemos sertifikato ir (arba) kitų lygiaverčių kokybės vadybos užtikrinimo priemonių įsidiegimą patvirtinančių dokumentų kopijos ir informacija pvz., tiekėjo įsidiegtų kokybės vadybos priemonių, atitinkančių standarto ISO 9001:2000 (ar 2008 versija) reikalavimus, kitus tiekėjo sertifikatus ar dokumentus, patvirtinančius lygiaverčių kokybės vadybos sistemų įregistravimą (įsidiegimą) ar lygiaverčių kokybės vadybos priemonių taikymą. |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1-3.1.2 punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, 3.1.3 punkte nurodytą reikalavimą turi atitikti ir pateikti nurodytus dokumentus tas ūkio subjektų grupės narys, kuris vykdys veiklą, o šių konkurso sąlygų 3.2.1-3.2.4 punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
  2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.
  3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).
  4. Jei tiekėjas įsipareigojimams pagal sutartį ketina pasitelkti subtiekėjus (subrangovus), jis juos turi aiškiai nurodyti pasiūlyme ir pažymėti, kokios prekės, paslaugos ar darbai bus perduodami subtiekėjams (subrangovams) ir kokiai pirkimo daliai (dalis procentais) atlikti jie bus pasitelkiami. Subtiekėjai (subrangovai) turi turėti galiojančius atestatus, leidimus toms prekėms, paslaugoms ar darbams, kuriuos subtiekimo (subrangos) būdu tiekėjas perduoda subtiekėjui (subrangovui) atlikti. Pirkėjui pateikiami šią subtiekėjų (subrangovų) kvalifikaciją patvirtinantys dokumentai (atestatai, leidimai ir pan.). Jei tikrinant pasiūlymą išaiškėja, kad siūlomi subtiekėjai (subrangovai) šių reikalavimų neatitinka, tiekėjo pasiūlymas atmetamas.

1. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
   2. Tiekėjas pasiūlymą privalo pateikti pagal konkurso sąlygų 2 ir 3 priede pateiktą formą.
   3. Tiekėjo pasiūlymas bei kita korespondencija pateikiama lietuviųkalba.
   4. Pasiūlymas turi būti pateiktas **ne vėliau kaip iki 2018 m. lapkričio 19 d. 15:00 val.** (Lietuvos Respublikos laiku) el. paštu: [info@ekolignum.lt](mailto:info@ekolignum.lt). Vėliau gauti pasiūlymai nebus priimami ir vertinami.
   5. **Pasiūlymą sudaro tiekėjo raštu pateiktų dokumentų visuma**:
      1. užpildyta pasiūlymo forma, parengta pagal šių pirkimo konkurso sąlygų 2 ir 3 priedą;
      2. konkurso sąlygose nurodytus minimalius kvalifikacijos reikalavimus pagrindžiantys dokumentai;
      3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
      4. kita konkurso sąlygose prašoma informacija ir (ar) dokumentai.
   6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   7. Tiekėjas, pateikdamas pasiūlymą, turi siūlyti visą nurodytą įrangos ir montavimo darbų apimtį.
   8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   9. Pasiūlymuose nurodoma įrangos ir montavimo darbų kaina pateikiama eurais, ji turi būti išreikšta ir apskaičiuota taip, kaip nurodyta šių konkurso sąlygų 3 priede. Apskaičiuojant kainą, turi būti atsižvelgta į visą šiose konkurso sąlygose nurodytus įrangos ir montavimo darbų kiekį, savybes, techninius reikalavimus ir pan. Į kainą turi būti įskaityti visi mokesčiai ir visos tiekėjo išlaidos. Jokios kitos išlaidos, neįskaičiuotos į kainą, tiekėjui nebus atlyginamos.
   10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir nevertinami.
   11. Pasiūlymas turi galioti **ne trumpiau nei 90 dienų**. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta konkurso sąlygos.
   12. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
   14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo el. paštu ([info@ekolignum.lt](mailto:info@ekolignum.lt)) pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu paaiškinimus paskelbia Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt). Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
2. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja:
      1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
      2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
      3. ar nebuvo pasiūlytos neįprastai mažos kainos;
   3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
   4. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
   5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Pasiūlyme nurodyta prekių, paslaugų ar darbų kaina arba sąnaudos visais atvejais bus laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčiųir kurių pasiūlyta kaina neviršija pirkimui skirtų lėšų, pasiūlytų kainų arba sąnaudų aritmetinį vidurkį.
   7. Pasiūlymuose nurodytos kainos bus vertinamos eurais, vertinant pasiūlymo kainą be PVM.
   8. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.
   9. Ekonomiškai naudingiausio pasiūlymo vertinimo kriterijų lyginamasis svoris nustatomas kainos lyginamojo svorio (X) ir kitų kriterijų lyginamųjų svorių (Y), išreikštų balų intervalų viršutinių ribų suma. Atsižvelgiant į tai, kad perkama prekė – saulės fotoelektrinės įranga (įskaitant montavimo darbus) – turi dirbti efektyviai, įranga turi būti kokybiška ir ilgaamžė, kainos lyginamasis svoris sudaro 30 balų, kur maksimalų 30 balų kiekį gauna mažiausią kainą pasiūlęs tiekėjas. Kitų tiekėjų pasiūlytos kainos apskaičiuojamos proporcingai mažiausios kainos atžvilgiu. Prioritetas teikiamas įrangos patikimumui, efektyvumui ir ilgaamžiškumui bei jos pasirinkimo ir sumontavimo pagrįstumui, siekiant gauti maksimalų galimą elektros gamybos efektą. Maksimalus galimas balų skaičius 100:

X + ΣY(A+B+C) = 100.

Pasiūlymų vertinimo kriterijai:

|  |  |  |  |
| --- | --- | --- | --- |
| **Vertinimo kriterijai** | | **Funkcinio parametro lyginamasis svoris** | **Lyginamasis svoris ekonominio naudingumo įvertinime** |
| **Kaina** | | | **X = 30** |
| **Bendras ekonominio naudingumo įvertinimas** | | | **Y = 70**  **(YA + YB + YC)** |
| **Fotoelektrinių modulių efektyvumo parametrai (YA):** | | | **YA = Y1 + Y2 + Y3**  **Maksimalus YA=30** |
| 1. | Efektyvumo garantija po 10 metų eksploatacijos, lyginant su nominalia | L1 = 90 % | Y1=0 |
| L1 > 90 % | Y1=5 |
| L1 ≥ 95 % | Y1=10 |
| 2. | Efektyvumo garantija po 25 metų eksploatacijos, lyginant su nominalia | L2 =80 % | Y2=0 |
| L2 > 80 % | Y2=5 |
| L2 ≥ 85 % | Y2=10 |
| 3. | Fotoelektrinių modulių techninė garantija | L3 ≥ 10 metų | Y3=0 |
| L3 ≥ 12 metų | Y3=5 |
| L3 ≥15 metų | Y3=10 |
| **Inverterių kokybiniai parametrai (YB):** | | | **YB = Y4 + Y5**  **Maksimalus YB=10** |
| 4. | Inverterių gamintojo garantija | L4 ≥10 metų | Y4=0 |
| L4 ≥15 metų | Y4=3 |
| L4 ≥20 metų | Y4=5 |
| 5. | Efektyvumas (EURO/DEC) | L5 =98 % | Y5=0 |
| L5 > 98 % | Y5=3 |
| L5 ≥ 98,3 % | Y5=5 |
| **Prekės ir darbų garantijos ir techninis aptarnavimas** **(YC):** | | | **YC = Y6**  **Maksimalus YC=30** |
| 6. | Vertinamas tiekėjo pasiūlytas per vienerius metus garantuojamas saulės elektrinėje pagamintas elektros energijos kiekis (kWh). | L6 =330000 kWh / metus | Y6=0 |
| L6 > 330000 kWh / metus | Y6=15 |
| L6 ≥ 340000 kWh / metus | Y6=30 |

6.10 Bendras pasiūlymo vertinimas bus apskaičiuojamas pagal tokią formulę: C = X + Y.

6.11 Tiekėjas su pasiūlymu turi pateikti pilną išpildomąją techninę vizualizaciją su pasirinktos įrangos pagrindimu. Pasiūlyme pateikta įranga turi būti maksimaliai adaptuota Pirkėjo poreikiams ir pastatų konstrukcijų diktuojamiems parametrams. Įranga turi būti sumontuota taip, kad būtų lengvai prieinama, jos aptarnavimas ir priežiūra turi būti nesudėtingas.

**7. PASIŪLYMŲ ATMETIMO PRIEŽASTYS**

* 1. Komisija atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas neatitiko minimalių kvalifikacijos reikalavimų, jei jie buvo taikomi;
     3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
     4. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
     5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
  2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

**8. DERYBOS**

* 1. Išnagrinėjus pasiūlymus, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
  2. Jei skelbiamos derybos – derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
  3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
  4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas arba pateikti atnaujintus pasiūlymus raštu (el. paštu).
  5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
  6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
  7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.

**9. SPRENDIMAS DĖL LAIMĖTOJO NUSTATYMO**

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas ir įregistruotas anksčiau.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
  3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
  4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties ar nepateikia konkurso sąlygose nustatyto pirkimo sutarties įvykdymo užtikrinimo, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

**10. PIRKIMO SUTARTIES SĄLYGOS**

10.1 Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos.

10.2 Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko ar kredito unijos garantija arba draudimo bendrovės laidavimo raštu. **Sutarties** **įvykdymo užtikrinimo vertė *–* 3 proc.** nuo tiekėjo (galutiniame) pasiūlyme nurodytos pirkimo sutarties kainos be PVM. Sutarties įvykdymo užtikrinimas turi būti besąlyginis ir neatšaukiamas. Sutarties įvykdymo užtikrinimo tiekėjas privalo pateikti per 5 darbo dienas nuo pirkimo sutarties pasirašymo dienos. Pirkimosutartis įsigalioja tiekėjui pateikus reikalaujamą sutarties įvykdymo užtikrinimą.

10.3 Laiku neįvykdęs ar netinkamai įvykdęs įsipareigojimus, Pirkėjo reikalavimu tiekėjas moka Pirkėjui 0,02 proc. dydžio delspinigius nuo netinkamai įvykdytų ar neįvykdytų įsipareigojimų vertės už kiekvieną termino praleidimo dieną.

10.4 Pirkėjas, uždelsęs atsiskaityti pirkimo sutartyje numatytais terminais, tiekėjo reikalavimu moka tiekėjui 0,02 proc. dydžio delspinigius nuo laiku neapmokėtos įrangos ir jos montavimo darbų vertės, už kiekvieną uždelstą dieną.

10.5 Mokėjimas už Darbus bus vykdomas dalimis:

- tiekėjui pristačius įrangą į objektą, ją sumontavus ir pasirašius įrangos priėmimo perdavimo aktą tiekėjui sumokama 70 proc. bendros sutarties kainos, įskaitant Montavimą su PVM. Šis mokėjimas atliekamas ne vėliau kaip per 30 (trisdešimt) kalendorinių dienų nuo įrangos perdavimo-priėmimo akto pasirašymo;

- likusią 30 proc. bendros sutarties kainos dalį Pirkėjas įsipareigoja sumokėti tiekėjui po galutinio saulės fotoelektrinės įrangos ir montavimo darbų perdavimo priėmimo akto pasirašymo, VEI leidimo eksploatuoti saulės fotoelektrinę gavimo ir visų sutartinių įsipareigojimų įvykdymo. Šis mokėjimas atliekamas per 5 (penkias) darbo dienas nuo paramos lėšų gavimo į Pirkėjo projekto sąskaitą dienos, bet ne vėliau kaip per 50 (penkiasdešimt) kalendorinių dienų nuo tiekėjo PVM sąskaitų-faktūrų gavimo dienos.

**11. BAIGIAMOSIOS NUOSTATOS**

* 1. Tiekėjams pasiūlymų rengimo ir dalyvavimo konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
  3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
  4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.

**12. PRIEDAI**

* 1. Techninė specifikacija (1 priedas);
  2. Pasiūlymo forma A dalis (2 priedas);
  3. Pasiūlymo forma B dalis (3 priedas);
  4. Sutarties projektas (4 priedas).

**1 priedas**

**TECHNINĖ SPECIFIKACIJA**

**SAULĖS FOTOELEKTRINĖS ĮRANGOS (ĮSKAITANT MONTAVIMO DARBUS) PIRKIMAS**

UAB „Ekolignum” (toliau vadinama – Pirkėjas) įgyvendindama projektą „Atsinaujinančių energijos išteklių diegimas UAB „Ekolignum“(Nr. 04.2.1-LVPA-K-836-02-0034) (toliau – Projektas), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti numato įsigyti saulės fotoelektrinės jėgainės rangos darbus ir įrangą, t. y. visus darbus, kurie būtini, kad saulės jėgainė būtų saugiai sumontuota ir pagal galiojančius teisės aktus ir techninius reikalavimus būtų prijungta prie Pirkėjo vidaus elektros tinklų su galimybe perteklinę el. energiją parduoti per ESO į tinklą.

Jei apibūdinant pirkimo objektą galimai yra nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, tokia informacija yra informacinio pobūdžio ir tiekėjas nėra įpareigotas siūlyti ir /ar naudoti tokios produkcijos, medžiagų, įrenginių ir pan. bei gali juos pakeisti lygiaverčiais.

Techniniuose reikalavimuose Pirkėjas nurodo minimalius reikalaujamus įrangos techninius duomenis, Tiekėjas gali siūlyti įvairias įrangos komplektacijas, kurios atitinka arba yra geresnės nei nurodyti techniniai parametrai.

**1. lentelė. Pagrindiniai saulės fotovoltinės elektrinės projekto parametrai:**

|  |  |  |
| --- | --- | --- |
| **Pastatai** | **Parametrai** | **Reikšmės** |
| Smiltinės g. 26, Smiltinės k., Akmenės r. | Bendra Saulės elektrinės įrengtoji galia, kW | 300 kW |
| Montavimo vieta | Žemės sklypas |
| Montavimo metodas | Kalant, gręžiant arba betonuojant į gruntą. |
| Montavimo konstrukcija | Aliuminio lydinio arba plieninė karšto cinkavimo arba lygiavertė. Nerūdijančio plieno varžtai ir laikikliai.  Pasiūlyme nurodyti specifikaciją ir būdą. |
| Montavimo kampas horizonto atžvilgiu, laipsniai | 35 |
| Orientacija pasaulio šalių atžvilgiu. | Moduliai nukreipti pietų kryptimi. |
| Monitoringo internetu sistema | Turi būti įrengtas duomenų perdavimas naudojant internetinę prieigą, privalomas duomenų atvaizdavimas:   1. Suminė pagaminta elektros energija; 2. Įtampos ir srovės kokybiniai rodikliai; 3. Momentinė generuojama galia; 4. Pagamintos elektros energijos kiekis pagal pasirinktą laikotarpį.   Su galimybe užsakovui internetu ir per mobiliuosius įrenginius stebėti šiuos parametrus, bei, AB „Energijos skirstymo operatorius“ (toliau – ESO) pareikalavus, stebėti ir jiems. |
|  | Elektros energijos skirstymas | Visa Saulės elektrinėje pagaminta elektros energija sunaudojama Pirkėjo elektros energijos poreikiui tenkinti tame pačiame pastate, o likusi perduodama į ESO tinklą. |
|  | Naudojama įranga | Nauja, neeksploatuota, nesenesnė kaip 2017 metų gamybos. |

**2. lentelė. Pagrindiniai reikalavimai rangos darbams:**

|  |  |
| --- | --- |
| **Atliekami darbai** | **Aprašymas** |
| Saulės elektrinės fotovoltinių modulių tvirtinimo konstrukcijų sumontavimas. | Suprojektuoti saulės elektrinę, ją įrengiant žemės sklype prie gamybinių pastatų. Konstrukcijose naudojamos medžiagos ir jų įrengimas turi atitikti Saulės elektrinių įrengimą reglamentuojančių norminių aktų reikalavimams. Turi būti pasirinktos aliuminio lydinio arba plieninė karšto cinkavimo arba lygiavertės, lengvos, patikimos, ilgaamžės konstrukcijos. Saulės elektrinės įrengimo metu sklypas turi būti parengtas saulės elektrinės eksploatacijai. Tiekėjas prisiima pilną atsakomybę už tinkamos konstrukcijos parinkimą bei tinkamą suprojektavimą ir jos įrengimą. |
| Inverterių (keitiklio), elektros energijos  apskaitos prietaisų, kabelių bei kitos el. įrangos montavimas. | Saulės fotomodulių jungimas grupėmis (linijomis), srovės keitiklių montavimas, paskirstymo skydo, elektros saugos ir komutavimo įrangos montavimas, saulės fotomodulių grupių jungimas į srovės keitiklius, srovės keitiklių jungimas į paskirstymo skydą, įžeminimo kontūro įrengimas, srovės keitiklių kalibravimo - derinimo darbai, nuotolinio stebėjimo (monitoringo) įrangos montavimas. Montuojant kabelius bei kitą el. įrangą negali būti sugadinta pastato estetinė išvaizda, taip pat turi būti užtikrinti visi elektrotechnikos taisyklių ir kiti projektiniai reikalavimai. |
| Fotovoltinių modulių montavimas paleidimo  – derinimo darbai | Montuojant fotovoltinius modulius, kiek įmanoma vengti šešėliavimo.  Sujungiant DC grandines įvertinti srovių pokyčius dėl galimo šešėliavimo ir kitų trukdžių, bei užtikrinti tolygų fotomodulių grandinių darbą kas sąlygotų maksimalų pagaminamos elektros energijos kiekį. Paleisti ir suderinti saulės fotovoltinę elektrinę. Suteikti pilną instruktažą Pirkėjo personalui dėl tolimesnio jos eksploatavimo. Atlikti paleidimo – derinimo darbus. Gauti VEI pažymą apie elektrinės atitikimą keliamiems reikalavimams. Gauti iš valstybės institucijų leidimą gaminti elektros energiją ir jį pateikti Užsakovui. |

**3. lentelė. Pagrindiniai reikalavimai fotomoduliams:**

|  |  |  |  |
| --- | --- | --- | --- |
| **Eil. Nr.** | **Techniniai ir kokybiniai parametrai ir rodikliai** | **Minimalūs reikalavimai** | **Pastabos** |
| 1. | **Siūlomų fotoelektrinių modulių gamintojas turi atitikti ne mažesnius nei šių standartų reikalavimus:** |  | Pateikiama atitikties deklaracija ir sertifikatų kopijos (kopijos leidžiamos anglų/vokiečių kalba) |
| 1.1 | ISO 9001 | Taip |  |
| 1.2 | ISO 14001 | Taip |  |
| 2. | **Siūlomi moduliai turi atitikti šių standartų reikalavimus:** |  | Pateikiama atitikties deklaracija ir sertifikatų kopijos  (kopijos leidžiamos anglų /vokiečių kalba). |
| 2.1 | EN 61646 | Taip |  |
| 2.2 | EN 61730 | Taip |  |
| 3. | **Fotoelektrinių modulių gamybos kokybiniai kriterijai** |  |  |
| 3.1 | Voltamperinių charakteristikų matavimas saulės simuliatoriuje | Taip | Ataskaita teikiama kiekvienam moduliui |
| 3.2. | Gamintojo garantijos moduliams: |  | Teikiamas garantinis sertifikatas su modulių serijiniais numeriais |
| 3.2.1 | Produkto garantija |  10 metų |  |
| 3.2.2 | Efektyvumo garantija po 10 metų eksploatacijos, lyginant su nominalia |  90% |  |
| 3.2.3 | Efektyvumo garantija po 25 metų eksploatacijos, lyginant su nominalia |  80% |  |
| **4.** | **Techniniai ir kokybiniai reikalavimai fotoelementų moduliams** |  |  |
| 4.1. | **Mechaninis atsparumas:** |  |  |
| 4.1.1. | Maksimali vėjo apkrova, Pa |  2400 |  |
| 4.1.2 | Maksimali sniego apkrova, Pa |  2400 |  |
| 4.2. | **Temperatūriniai koeficientai:** |  |  |
| 4.2.1. | Maksimalios galios  | -0,31\* %/K |  |
| 4.2.2. | Atviros grandinės įtampos β | -0,30\* %/K |  |
| 4.3. | **Kiti parametrai:** |  |  |
| 4.3.1. | Matmenys, mm | nenurodyta |  |
| 4.3.2. | Svoris, kg | nenurodyta |  |
| 4.3.3. | Saulės elementų tipas | CIS, CIGS arba lygiavertis |  |
| 4.3.4. | Modulio rėmas | Anoduotas Al |  |
| 4.3.5. | Kontaktinė dėžutė | ≥IP65, ventiliuojama |  |
| 4.3.6. | Darbinės temperatūros diapazonas | -40 ⸰C iki +85 ⸰C |  |

**\*** Šiuo atveju minusas simbolizuoja nuostolį, o ne matematinį veiksmą.

**4. lentelė. Pagrindiniai reikalavimai inverteriams:**

|  |  |  |  |
| --- | --- | --- | --- |
| **Eil. Nr.** | **Techniniai ir kokybiniai parametrai ir rodikliai** | **Minimalūs reikalavimai** | **Pastabos** |
| 1. | **Siūlomi inverteriai turi atitikti šių direktyvų ir standartų reikalavimus:** |  | Teikiama atitikties deklaracija ir sertifikatų kopijos (kopijos leidžiamos anglų /vokiečių kalba) |
| 1.1 | 2014/30/EU | Taip |  |
| 1.2 | VDE V 0126-1-1 | Taip |  |
| 1.3 | EN 61000-6-1, EN 61000-3-3 | Taip |  |
| 1.4 | EN 50438 | Taip | Tik trijų fazių inverteriams |
| 1.5 | IEC 61727 | Taip |  |
| 1.6 | IEC 62116 | Taip |  |
| 1.7 | IEC 62109-2 | Taip |  |
| 2. | Gamintojo garantija |  10 metų |  |
| 3. | Kiti parametrai: |  |  |
| 3.1 | Fazių skaičius | 3 |  |
| 3.2 | Apsaugos lygis | Ne žemesnis kaip IP65 |  |
| 3.3 | Modulių sekos jungties tipas | MC4 arba lygiavertis |  |
| 3.4 | Efektyvumas (EURO/DEC) |  98% |  |
| 3.5 | Technologija | Be transformatoriaus |  |
| 3.6 | Galimos duomenų perdavimo sąsajos | RS485 |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2 priedas**

**PASIŪLYMAS**

**DĖL SAULĖS FOTOELEKTRINĖS ĮRANGOS, ĮSKAITANT MONTAVIMO DARBUS, PIRKIMO PAGAL PROJEKTĄ „ATSINAUJINANČIŲ ENERGIJOS IŠTEKLIŲ DIEGIMAS UAB „EKOLIGNUM““**

**A dalis. Duomenys apie tiekėją ir techninė informacija**

2018 - -

*data*

*Vieta*

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas ir pavardė |  |
| Mob. telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

* 1. konkurso skelbime, paskelbtame svetainėje [www.esinvesticijos.lt](http://www.esinvesticijos.lt/), **2018-11-07.**
  2. konkurso sąlygose;
  3. pirkimo dokumentų prieduose.

Šioje dalyje nurodome techninę informaciją bei duomenis apie mūsų pasirengimą įvykdyti numatomą sudaryti pirkimo sutartį.

Mes siūlome šias prekes:

|  |  |  |  |  |
| --- | --- | --- | --- | --- |
| Eil. Nr. | Prekių pavadinimas | Kaina,  Eurais (be PVM) | PVM,  Eurais | Kaina,  Eurais (su PVM) |
| 1. | **300 kWh saulės elektrinė su būtinąja susijusia įranga *(nurodomas tikslus pavadinimas, gamintojas, modelis (modifikacija), pagal kurį būtų galima viešai prieinamose informacijos šaltiniuose patikrinti siūlomų įrenginių techninių savybių atitikimą techninei specifikacijai ir/arba pateikiamas siūlomos įrangos detalus techninis aprašymas)*** |  |  |  |
| 2. | Montavimo, paleidimo ir derinimo darbai |  |  |  |
| 3. | SE elektrotechninės dalies darbo projekto parengimas |  |  |  |
| 4. | Saulės elektrinės pridavimas VEI ir leidimų gaminti elektros energiją gavimas |  |  |  |
| **VISO:** | |  |  |  |

Siūlomos prekės visiškai atitinka pirkimo dokumentuose nurodytus reikalavimus ir jų savybės tokios:

|  |  |  |
| --- | --- | --- |
| **Eil. Nr.** | **Prekių techniniai rodikliai** | **Rodiklių reikšmės** |
| **1** | **2** | **3** |
| **Fotoelektrinių modulių efektyvumo parametrai:** | | |
| 1. | Efektyvumo garantija po 10 metų eksploatacijos, lyginant su nominalia |  |
| 2. | Efektyvumo garantija po 25 metų eksploatacijos, lyginant su nominalia |  |
| 3. | Fotoelektrinių modulių techninė garantija |  |
| **Inverterių kokybiniai parametrai:** | | |
| 4. | Inverterių gamintojo garantija |  |
| 5. | Efektyvumas (EURO/DEC) |  |
| **Prekės ir darbų garantijos ir techninis aptarnavimas:** | | |
| 6. | Tiekėjo pasiūlytas garantuojamas saulės elektrinėje per vienerius metus pagamintas elektros energijos kiekis, kWh. |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil. Nr.** | **Pateiktų dokumentų pavadinimas** | **Dokumento puslapių skaičius** |
|  |  |  |
|  |  |  |
|  |  |  |

Sutarties įvykdymo užtikrinimui pateiksime:

*Tiekėjas nurodo planuojamo užtikrinimo būdą, dydį, ir garantą ar laiduotoją.*

Pasiūlymas galioja iki 2019 - - d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

*Tiekėjo arba jo įgalioto asmens pareigos parašas Vardas Pavardė*

**3 priedas**

**PASIŪLYMAS**

**DĖL SAULĖS FOTOELEKTRINĖS ĮRANGOS, ĮSKAITANT MONTAVIMO DARBUS, PIRKIMO PAGAL PROJEKTĄ „ATSINAUJINANČIŲ ENERGIJOS IŠTEKLIŲ DIEGIMAS UAB „EKOLIGNUM““**

**B dalis. Kainos**

2018 - -

*data Vieta*

Tiekėjo pavadinimas

Mūsų pasiūlymo B dalyje yra nurodytos pasiūlymo A dalyje siūlomų *prekių* kainos.

Kainos nurodytos šioje lentelėje:

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Prekių/paslaugų/ darbų pavadinimas** | **Kiekis** | **Mato vnt.** | **Vieneto kaina, Eur (be PVM)** | **Vieneto kaina,**  **Eur (su PVM)** | **Kaina,**  **Eur (be PVM)** | **Kaina,**  **Eur (su PVM)** |
| **1** | **2** | **3** | **4** | **5** | **6** | **7** | **8** |
| 1. | 300 kWh saulės elektrinė su būtinąja susijusia įranga | 1 | Vnt. |  |  |  |  |
| 2. | Montavimo, paleidimo ir derinimo darbai | 1 | Vnt. |  |  |  |  |
| 3. | SE elektrotechninės dalies darbo projekto parengimas | 1 | Vnt. |  |  |  |  |
| 4. | Saulės elektrinės pridavimas VEI ir leidimų gaminti elektros energiją gavimas | 1 | Vnt. |  |  |  |  |
| **IŠ VISO (bendra pasiūlymo kaina):** | | | | | |  |  |

Suma žodžiais:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tais atvejais, kai pagal galiojančius teisės aktus tiekėjui nereikia mokėti PVM, jis lentelės 6 ir 8 skilčių nepildo ir nurodo priežastis, dėl kurių PVM nemoka.

*Tiekėjo arba jo įgalioto asmens pareigos parašas Vardas Pavardė*

**4 priedas**

**ĮRANGOS PIRKIMO-PARDAVIMO SU MONTAVIMO DARBAIS SUTARTIS Nr.\_\_\_**

2018 m.\_\_\_\_\_\_\_\_ mėn.\_\_\_ d.

Vilnius

**Uždaroji akcinė bendrovė „Ekolignum“,** įmonės kodas 302689045, kurios registruota buveinė yra Smiltinės g. 26, Smiltinės k., Akmenės r., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus \_\_\_\_\_\_\_\_\_\_\_\_\_\_\_\_\_\_\_\_, veikiančio pagal įmonės įstatus, toliau vadinama „**Pirkėju**”, ir

**\_\_\_\_\_\_\_\_\_\_\_\_\_\_\_\_\_\_\_\_\_\_,** įmonės kodas \_\_\_\_\_\_\_\_\_\_\_\_\_\_\_, kurio registruota buveinė yra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_, veikiančio (–ios) pagal įmonės įstatus, toliau vadinama **„Pardavėju”**,

sudarė šią sutartį, toliau vadinama „**Sutartimi**“:

1. **Sutarties dalykas**

1.1. Sutarties dalykas yra 300 kW instaliuotos galios saulės fotoelektrinės įrangos (toliau - **Įranga**) su montavimo darbais ir papildomomis paslaugomis pirkimas. Įranga perkama uždarajai akcinei bendrovei „Ekolignum“ įgyvendinant Europos Sąjungos struktūrinės paramos projektą „Atsinaujinančių energijos išteklių diegimas UAB „Ekolignum““(Nr. 04.2.1-LVPA-K-836-02-0028), bendrai finansuojamą Europos Sąjungos struktūrinės paramos ir Lietuvos Respublikos lėšomis.

1.2. Įranga turi būti sumontuota, atliekant visus darbus, kurie yra būtini, kad Įranga saugiai ir pagal galiojančius teisės aktus būtų prijungta prie Pirkėjo pastatų , esančių Smiltinės g. 26, Smiltinės k., Akmenės r. 14. Lietuvos Respublikoje, (toliau – **Pastatai**) vidaus elektros tinklų, įskaitant bet neapsiribojant, žemės dangos paviršiaus paruošimu, fotoelektrinės konstrukcijų montavimu, fotoelektrinės fotomodulių montavimu, fotoelektrinės visų elementų sujungimu į vientisą veikiančią sistemą bei fotoelektrinės paleidimo ir derinimo darbais (toliau – **Montavimas**).

1.3. Pardavėjas įsipareigoja savo jėgomis, priemonėmis ir medžiagomis Įrangą sumontuoti pagal Konkurso sąlygų Priede Nr. 1 pateiktą pasiūlymą ir perduoti sumontuotą Įrangą Pirkėjui, o Pirkėjas įsipareigoja priimti sumontuotą Įrangą ir sumokėti Pardavėjui Konkurso sąlygų Priede Nr. 2 nurodyta kainą šioje Sutartyje numatyta tvarka ir terminais.

1. **Pardavėjo ir Pirkėjo teisės ir įsipareigojimai**

2.1. Pardavėjas įsipareigoja Sutartimi prisiimtų įsipareigojimų vykdymui gauti visus reikalingus leidimus ir licencijas ir (ar) kitus valdžios ar savivaldybės institucijų išduotus leidimus ir/ar kitus dokumentus, reikalingus Sutartimi prisiimtų įsipareigojimų vykdymui.

2.2. Pardavėjas įsipareigoja Pirkėjui paprašius, nedelsiant, bet ne vėliau kaip per 2 (dvi) darbo dienas raštu informuoti Pirkėją apie Montavimo eigą, teikti kitą su Darbų projektinės dokumentacijos įgyvendinimu susijusią informaciją, sudaryti sąlygas Pirkėjo atstovams lankytis objekte, kuriame atliekamas Montavimas bei susipažinti su visais Montavimo dokumentais.

2.3. Pardavėjas privalo nedelsiant pranešti Pirkėjui apie žalą, padarytą Pirkėjo turtui arba tretiesiems asmenims.

2.4. Pardavėjas įsipareigoja nagrinėti visų trečiųjų asmenų pretenzijas ar reikalavimus dėl Montavimo metu keliamo triukšmo, dulkių, negalėjimo laikinai naudotis inžinerinėmis komunikacijomis ir kita infrastruktūra, pateiktas tiek Pardavėjui, tiek Pirkėjui, bei atlyginti dėl minėtų veiksmų trečiųjų asmenų ar Pirkėjo patirtą žalą. Pardavėjas privalo užtikrinti, kad Montavimo metu per visą terminą Pirkėjo patalpose nebus nutrauktas elektros energijos tiekimas, taip pat nesudaryti kitokie trukdžiai, kurie galėtų sutrikdyti įprastinę Pirkėjo gamybinę/logistinę veiklą

2.5. Jeigu vykdant Sutartį paaiškėja, kad galiojančių teisės aktų nustatyta tvarka yra būtina atlikti Montavimo (įskaitant medžiagas ir įrangą) ar jo dalies ekspertizę, Pardavėjas iš anksto, bet ne vėliau kaip prieš 10 (dešimt) kalendorinių dienų raštu įspėjęs Pirkėją, savo lėšomis privalo atlikti visus su ekspertizės organizavimu ir atlikimu susijusius veiksmus.

2.6. Pardavėjas turi teisę pasitelkti trečiuosius asmenis šioje sutartyje numatytiems Šalių įsipareigojimams įvykdyti Pardavėjas visais atvejais atsako Pirkėjui už Pardavėjo pasitelktų trečiųjų asmenų prievolių neįvykdymą ar netinkamą įvykdymą, lėmusį netinkamai įvykdytus/neįvykdytus šioje Sutartyje numatytus Pardavėjo įsipareigojimus.

2.7. Pardavėjas įsipareigoja naudotis Montavimo vieta Pastato savininko darbo valandų metu, ją laikyti tvarkingą, o užbaigus Montavimą išvalyti ir išvežti savo atliekas, taip pat disponuoti visomis savo medžiagomis, įranga, atsargomis ir kt. taip, kaip jis mano esant tinkamiausia Montavimo vykdymui, su sąlyga, kad Pardavėjas laikysis visų su tuo susijusių Lietuvos Respublikos teisės aktuose numatytų ir Pardavėjo veiklai bei šioje Sutartyje numatytų Montavimo tvarkai keliamų reikalavimų.

2.8. Pirkėjas iki Montavimo pradžios įsipareigoja suteikti Pardavėjui Montavimo vietą bei suteikti Montavimui reikalingą dokumentaciją.

2.9. Pirkėjas įsipareigoja suteikti Pardavėjui visus reikalingus sutikimus, leidimus, informaciją ar kitus dokumentus, kurių išdavimas išimtinai priklauso nuo Pirkėjo valios ir kurie yra būtini Pardavėjo įsipareigojimų pagal ši Sutartį vykdymui.

**3. Įrangos Montavimo ir papildomų paslaugų teikimo terminai**

3.1. Pardavėjas įsipareigoja Montavimą pradėti nedelsiant po šios Sutarties įsigaliojimo dienos. Sutartyje nurodyta fotoelektrinės įranga turi būti pristatyta ir jos montavimo darbai turi būti atlikti ne vėliau kaip **per** **6 mėn. nuo pirkimo sutarties įsigaliojimo dienos**. Įrangos pristatymas pagal Sutarties sąlygas laikomas įvykdytu, kai Pardavėjas pristatė Įrangą ir priėmimo-perdavimo aktu ją perdavė Pirkėjui.

3.2. Pardavėjas turi teisę užbaigti Montavimą ankščiau sutarto termino, prieš tai iš anksto raštu informavęs Pirkėją.

3.3. Įranga perduodama Pirkėjui Šalims pasirašant Įrangos perdavimo - priėmimo aktą. Pardavėjas aiškiai supranta, kad jam neatlikus Montavimo ir Šalims nepasirašius Įrangos priėmimo - perdavimo akto šioje Sutartyje nustatytais terminais, Pirkėjui nebus išmokėtos Europos Sąjungos struktūrinių fondų lėšos. Šiuo atveju Pirkėjas nutraukia sutartį, nemokėdamas kompensacijos Pardavėjui, o Pardavėjas privalo išsimontuoti ir išsigabenti Įrangą ne vėliau kaip per 30 (trisdešimt) kalendorinių dienų.

3.4. Per 5 (penkias) darbo dienas nuo tokio pranešimo apie sumontuotą Įrangą gavimo dienos Pirkėjas pasirašo Įrangos perdavimo - priėmimo aktą arba jame išvardina likusį pagal šią Sutartį atliktiną Montavimą arba jo trūkumus, kuriuos Pardavėjas turi užbaigti arba ištaisyti ir perduoti Pirkėjui šioje Sutartyje aprašyta tvarka.

3.5. Šalys susitaria, kad, jeigu per 2 (dvi) kalendorines dienas nuo numatytų Pirkėjo pastabų dėl Montavimo trūkumų gavimo dienos Pardavėjas nepateikia Pirkėjui rašytinio motyvuoto nesutikimo, laikoma, kad Pardavėjas su Pirkėjo nurodytomis pastabomis sutinka ir dėl jų egzistavimo Šalių ginčo nėra.

3.6. Šalys susitaria, kad, jeigu per 2 (dvi) kalendorines dienas nuo numatytų Pirkėjo pastabų dėl Montavimo trūkumų gavimo dienos Pardavėjas pateikia Pirkėjui rašytinį motyvuotą nesutikimą su Pirkėjo nurodytomis pastabomis, Šalys, siekdamos nešališkos trečiosios šalies sprendimu išspręsti kilusį Šalių ginčą, privalo pasitelkti vieną iš VĮ Statybos produkcijos sertifikavimo centro (įstaigos kodas 110068926) konkrečių statybos darbų ekspertizę atlikti atestuotų įmonių sąrašo, kuri Šalių prašymu atlieka Pirkėjo nurodytų Montavimo trūkumų įvertinimą ir pateikia savo išvadas, kurios Šalims yra privalomos. Šalims nesusitarus dėl ekspertizės įmonės pasirinkimo iš šiame Sutarties punkte nurodyto sąrašo, Šalys turi teisę pasirinkti po vieną nurodytame sąraše esančią ekspertizės įmonę, kurių atstovai savo nuožiūra ir susitarimu iš nurodyto sąrašo pasirenka trečiąją įmonę ir trijų ekspertizių įmonių atstovai atlieka bendrą nurodytų Montavimo defektų vertinimą bei pateikia Šalims privalomas išvadas. Ekspertizės išlaidas padengia Šalys, proporcinga ekspertizės išvadose patvirtintų/nepatvirtintų Montavimo defektų dalimi. Esant ekspertizės įmonės prašymui padengti jos paslaugų kainą avansu, Šalys įsipareigoja jį sumokėti ekspertinei įmonei lygiomis dalimis.

3.7. Pardavėjas įsipareigoja per 30 (trisdešimt) darbo dienų nuo Montavimo darbų pabaigos, priduoti Įrangą Valstybinei energetikos inspekcijai prie Energetikos ministerijos bei kitoms institucijoms įstatymų nustatyta tvarka ir gauti leidimą gaminti elektros energiją.

**4. Įrangos kokybė ir garantijos**

4.1. Pardavėjo suteikiamos kokybės garantijos:

4.1.1. Įrangai suteikiama **\_\_\_\_\_** (*garantijos trukmė žodžiais*) **mėnesių trukmės kokybės garantija.**

4.1.2. Montavimui suteikiama \_\_\_\_\_\_\_\_\_ (*garantijos trukmė žodžiais*) mėnesių trukmės garantija.

4.2. Pardavėjas įsipareigoja naudoti tik naujas medžiagas ir įrengimus, kurie reikalingi Įrangai tinkamai sumontuoti pagal šią Sutartį. Pardavėjo naudojamosmedžiagos ir įrengimai turi atitikti galiojančius gamintojo kokybės standartus, turėti reikiamas pažymas ar sertifikatus, jei tai numato įstatymai ir kiti norminiai aktai. Už tinkamos kokybės bei reikiamų charakteristikų medžiagų parinkimą ir naudojimą Montavimui, atsakomybė ir rizika tenka Pardavėjui.

4.3. Pardavėjas įsipareigoja užtikrinti nepertraukiamą Įrangos veikimą ir įsipareigoja, kad per pirmus metus nuo Įrangos paleidimo datos, Įranga pagamintas nominalus metinis elektros energijos kiekis (**Eavg nominalus**) bus ne mažesnis nei \_\_\_\_\_kWh.

4.4. Šalys susitaria, kad nepagaminus nominalaus metinio elektros energijos kiekio Pardavėjas moka Pirkėjui baudą, kuri apskaičiuojama pagal formulę.

Bauda= **(Eavg nominalus** – **Efaktinis)**\* **Eav**

**Eavg nominalus -** nominalus metinis elektros energijos kiekis.

**Efaktinis -** faktinis metinis įranga pagamintos elektros energijos kiekis.

**Eav** -reiškia vidutinę 1 kWh elektros kainą remiantis paskutinių 6 (šešių) mėnesių sąskaitomis faktūromis už Pirkėjo sunaudotą elektros energiją. Elektros energijos galutinė kaina šiuo atveju apskaičiuojama remiantis elektros energijos skirstymo operatoriaus ir elektros energijos tiekėjo pateiktas Pirkėjui sąskaitas faktūras.

4.5. Montavimo bei Įrangos garantiniai laikotarpiai skaičiuojami nuo Įrangos priėmimo-perdavimo akto abiejų Šalių pasirašymo dienos.

4.6. Pardavėjas garantiniu laikotarpiu atsako tik tuo atveju, jei trūkumai atsiranda eksploatuojant Įrangą pagal Pardavėjo pateiktas Įrangos eksploatavimo taisykles.

4.7. Pardavėjas kuo greičiau savo sąskaita ištaiso defektus.

4.8. Atsiradus kokiam nors defektui, Pirkėjas nedelsdamas apie jį praneša Pardavėjui.

4.9. Jei Pardavėjas neištaiso defekto per pagrįstą laiko tarpą, Pirkėjas pats arba kitų pagalba gali atlikti tokius darbus Pardavėjo sąskaita. Pardavėjas per 10 (dešimt) kalendorinių dienų nuo reikalavimo gavimo dienos turi apmokėti išlaidas, kurias pagrįstai patiria Pirkėjas, ištaisydamas defektą ir atitaisydamas defekto sukeltą žalą.

4.10. Pardavėjas įsipareigoja savo pastangomis ir lėšomis vykdyti Įrangos gamintojo techniniuose dokumentuose numatytą periodinę Įrangos bei Įrangos pagamintos elektros energijos apskaitos prietaisų techninę priežiūrą, garantinį remontą ir savalaikį visų gedimų šalinimą bei užtikrinti nepertraukiamą ir tinkamą Įrangos techninėse specifikacijose numatytus galingumo ir kitų parametrų duomenis atitinkantį veikimą 10 (dešimt) metų nuo Įrangos priėmimo-perdavimo akto sudarymo dienos.

**5.** **Apmokėjimas**

5.1. Įrangos kaina, įskaitant Montavimą, yra \_\_\_\_\_\_ Eur (*suma žodžiais*), įskaitant PVM. Kainą sudaro: saulės fotoelektrinės įranga su montavimo darbais – \_\_\_\_\_ Eur (*suma žodžiais*), įskaitant PVM; Techninio projekto parengimas - \_\_\_\_\_\_ Eur (*suma žodžiais*), įskaitant PVM ir saulės fotoelektrinės pridavimas VEI ir leidimų gaminti elektros energiją gavimas – \_\_\_\_\_\_\_ Eur (*suma žodžiais*), įskaitant PVM.

5.1.1. Šalys susitaria, kad tiekėjui pristačius įrangą į objektą, ją sumontavus ir pasirašius įrangos priėmimo perdavimo aktą tiekėjui sumokama 70 proc. bendros sutarties kainos, įskaitant Montavimą su PVM. Šis mokėjimas atliekamas ne vėliau kaip per 30 (trisdešimt) kalendorinių dienų nuo įrangos perdavimo-priėmimo akto pasirašymo;

5.1.2. likusią 30 proc. bendros sutarties kainos dalį Pirkėjas įsipareigoja sumokėti tiekėjui po galutinio saulės fotoelektrinės įrangos ir montavimo darbų perdavimo priėmimo akto pasirašymo, VEI leidimo eksploatuoti saulės fotoelektrinę gavimo ir visų sutartinių įsipareigojimų įvykdymo. Šis mokėjimas atliekamas per 5 (penkias) darbo dienas nuo paramos lėšų gavimo į Pirkėjo projekto sąskaitą dienos, bet ne vėliau kaip per 50 (penkiasdešimt) kalendorinių dienų nuo tiekėjo PVM sąskaitų-faktūrų gavimo dienos.

5.2. Pardavėjas patvirtina, kad į Įrangos kainą yra įskaičiuotos visos Pardavėjo išlaidos, susijusios su Įrangos tinkamu sumontavimu, įskaitant medžiagų ir atsargų įsigijimo kainą, darbo jėgos kainą, transporto išlaidas ir pan. bei su Sutartimi susijusias Pardavėjo mokėtinas rinkliavas. Šalys susitaria, kad Įrangos kaina yra galutinė ir negali būti keičiama.

**6. Sutarties įvykdymo užtikrinimas**

6.1. Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko ar kredito unijos garantija arba draudimo bendrovės laidavimo raštu. **Sutarties įvykdymo užtikrinimo vertė – 3 proc. nuo tiekėjo (galutiniame) pasiūlyme nurodytos pirkimo sutarties kainos be PVM.** Sutarties įvykdymo užtikrinimas turi būti besąlyginis ir neatšaukiamas. **Sutarties įvykdymo užtikrinimo tiekėjas privalo pateikti per 5 darbo dienas nuo pirkimo sutarties pasirašymo dienos.**

**7. Esminės šalių teisės ir pareigos**

7.1. Pirkėjas įsipareigoja:

7.1.1. pateikti Pardavėjui Pirkėjo dispozicijoje esančius dokumentus, būtinus Montavimui;

7.1.2. laiku ir tinkamai sumokėti Pardavėjui Įrangos kainą.

7.2. Pardavėjas įsipareigoja:

7.2.1. vadovaujantis Sutarties nuostatomis, savo rizika, laiku ir tinkamai sumontuoti Įrangąs;

7.2.2. užtikrinti, jog Montavimo metu bus laikomasi visų įstatymų ir kitų teisės aktų nustatytų reikalavimų: darbų saugos, priešgaisrinės apsaugos, aplinkos apsaugos, higienos ir kitų su darbų vykdymu susijusių reikalavimų;

7.2.3. montavimo metu sudaryti sąlygas Pirkėjo atstovams tikrinti, kaip atliekamas Montavimas, taip pat jo kokybę;

7.2.4. užtikrinti greta Montavimo vietos esančių žmonių ir turto apsaugą nuo Pardavėjo atliekamų Montavimo sukeliamų pavojų;

7.3. Pardavėjas bus laikomas tinkamai įvykdęs šiame straipsnyje ir kituose Sutarties straipsniuose nustatytus įsipareigojimus, jei juos faktiškai įvykdys Pardavėjo parinkti ir pasitelkti tretieji asmenys.

**8. Atsakomybė**

8.1. Pirkėjas, uždelsęs atsiskaityti pirkimo sutartyje numatytais terminais, tiekėjo reikalavimu moka tiekėjui 0,02 proc. dydžio delspinigius nuo laiku neapmokėtos įrangos ir jos montavimo darbų vertės, už kiekvieną uždelstą dieną.

8.2. Pardavėjas:

8.2.1. uždelsęs tinkamai ir laiku atlikti Montavimą, nustatytą šios Sutarties 1.1. punkte, Pirkėjo reikalavimu moka Pirkėjui 0,02 proc. dydžio delspinigius nuo netinkamai įvykdytų ar neįvykdytų įsipareigojimų vertės už kiekvieną termino praleidimo dieną.;

8.2.2. pirkėjo nurodytu laiku nepašalinęs defektų, nustatytų per garantinį terminą, atlygina visus Pirkėjo dėl to turėtus tiesioginius nuostolius.

8.3. Pardavėjas neprisiima rizikos ir nebus atsakingas, jeigu Sutarties 5.1. punkte numatyta Įrangos kaina padidės arba Montavimas nebus atliktas ar nebus atliktas laiku dėl Pirkėjo kaltės.

8.4. Pardavėjui nebus taikomi delspinigiai, jei Montavimas nebus atliktas laiku dėl: uždelsimo valstybinėms ar kitoms institucijoms išduodant reikiamus leidimus ar kitus dokumentus, atliekant joms priskirtus veiksmus, jeigu toks uždelsimas įvyksta dėl valstybės, savivaldos ar kitų įstaigų ar institucijų kaltės arba pasikeitusios leidimų išdavimo ar Įrangos prijungimo tvarkos ar kitų Montavimą reglamentuojančių teisės aktų, lyginant su priimtais ir/ar galiojančiais šios Sutarties sudarymo metu (pvz., dėl to, kad pasikeitė taikomas reguliavimas) ir dėl to nėra Pardavėjo kaltės; dėl trečiųjų asmenų skundų, ieškinių, kitų teisinių procedūrų, jeigu tai įvyksta ne dėl Pardavėjo kaltės; dėl teisių į Pastatą apribojimo ar suvaržymo ir pan.

**9. Darbų sauga, priešgaisrinė sauga ir aplinkos apsauga**

9.1. Pardavėjas, jo darbuotojai ir kiti Sutarčiai vykdyti pasitelkti Pardavėjo tretieji asmenys visiškai atsako už darbų saugą, priešgaisrinę saugą ir aplinkos apsaugą.

9.2. Pardavėjas aprūpina darbų saugos priemonėmis Pirkėjo atstovus bei kitus Montavimą kontroliuojančius asmenis, norinčius patekti į Montavimo teritoriją ir objektą.

9.3. Pardavėjas turi užtikrinti, kad visi įrankiai, mechanizmai, pastoliai, kopėčios, pakėlimo įrengimai, elektriniai ir mechaniniai prietaisai ir kita įranga bei įrengimai būtų laikomi saugioje vietoje ir naudojami laikantis visų saugios eksploatacijos taisyklių.

9.4. Pardavėjas, taip pat jo pasitelkti tretieji asmenys, jų darbuotojai ir kiti Pardavėjo pasitelkti Sutarčiai vykdyti tretieji asmenys negali palikti neužbaigto arba iš dalies neužbaigto darbo, neatitinkančio saugumo reikalavimų, arba tokios būsenos, kad galėtų būti pakenkta darbui, sugadinti įrengimai. Pardavėjas privalo nepertraukiamai tęsti Montavimą tol, kol bus pasiektas saugus jo vykdymo etapas.

9.5. Pardavėjas privalo nedelsdamas pranešti Pirkėjui apie žalą, daromą Pirkėjo turtui arba tretiesiems asmenims ir atlyginti visus dėl Pardavėjo kaltės ar neatsargumo Pirkėjui ar tretiesiems asmenims padarytus nuostolius.

**10.** **Ginčų sprendimas**

10.1. Ginčai ar kiti nesutarimai, susiję su Sutartimi, sprendžiami derybomis arba, nepavykus susitarti taikiai -Lietuvos Respublikos teisės aktų nustatyta tvarka Lietuvos Respublikos teisme.

10.2. Jeigu Šalys nesutaria dėl patiektos Įrangos ir (arba) jos Montavimo kokybės, toks nesutarimas sprendžiamas pasitelkiant į pagalbą nepriklausomus ekspertus (ekspertą), dėl kurių raštu susitaria Šalys. Šalims nesutarus, kiekviena Šalis skiria po vieną ekspertą, kurie parenka trečiąjį ekspertą. Ekspertais gali būti kompetentingi savo srities žinovai, turintys reikiamą kvalifikaciją.

10.3. Nepriklausomų ekspertų išvadoje turi būti aptartas trūkumų pobūdis ir technologiškai įmanomas terminas trūkumams pašalinti. Pardavėjui atsisakius pritarti tokiai išvadai (aktui) arba Pardavėjui atsisakius taisyti trūkumus arba jų netaisant, Pirkėjas tokius trūkumus pašalina savo arba kito savo nuožiūra pasirinkto asmens jėgomis/lėšomis, o Pardavėjas atlygina visas Pirkėjo išlaidas už eksperto akte nurodytų trūkumų pašalinimą.

10.4. Išlaidas ekspertams atlygina Šalis, pralaimėjusi šį ginčą.

**11.**  **Sutarties galiojimas**

11.1. Sutartis visa apimtimi įsigalioja Pardavėjui pateikus Pirkėjo bankui Sutarties 6.1 punkte numatytą banko ar kredito unijos garantiją arba draudimo bendrovės laidavimo raštą.

11.2. Sutartis galioja iki galutinio Šalių tarpusavio prievolių įvykdymo.

11.3. Pirkėjas turi teisę, nesikreipdamas į teismą, įspėjęs Pardavėją raštu ne vėliau kaip prieš 14 (keturiolika) kalendorinių dienų, vienašališkai nutraukti šią Sutartį, jei Pardavėjas padaro esminį Sutarties pažeidimą ir jo neištaiso per papildomą Pirkėjo raštu nustatytą terminą, kuris negali būti trumpesnis nei 10 (dešimt) kalendorinių dienų.

11.4. Pardavėjas turi teisę, nesikreipdamas į teismą, įspėjęs Pirkėją raštu ne vėliau kaip prieš 14 (keturiolika) kalendorinių dienų, vienašališkai nutraukti šią Sutartį, jei Pirkėjas padaro esminį Sutarties pažeidimą ir jo neištaiso per papildomą Pardavėjo raštu nustatytą terminą, kuris negali būti trumpesnis nei 10 (dešimt) kalendorinių dienų.

11.5. Šaliai nutraukus Sutartį 11.3. arba 11.4. punktuose numatyta tvarka, Šalis, dėl kurios kaltės Sutartis buvo nutraukta, įsipareigoja atlyginti visus kitos Šalies patirtus tiesioginius nuostolius, nebent Šalių raštu susitarta kitaip.

11.6. Sutartis gali būti nutraukta rašytiniu abiejų Šalių susitarimu;

**12.** **Sutarties pakeitimai ir papildymai**

12.1. Sutartis keičiama ir pildoma tik rašytiniu abiejų Šalių susitarimu, kuris nuo jo tinkamo įforminimo dienos tampa neatskiriama Sutarties dalimi.

**13.** **Šalių pareiškimai**

13.1. Kiekviena Šalis pareiškia ir garantuoja:

13.1.1. jei yra aiškiai žinomi visi faktai, susiję su Sutarties sudarymu ir/ar nulėmę Sutarties sudarymą būtent tokiomis sąlygomis, kurios yra išdėstytos Sutartyje;

13.1.2. tam, kad pasirašytų Sutartį tokiomis sąlygomis, kokios yra nurodytos Sutartyje, nei viena iš Šalių nepatyrė jokio grasinimo, smurto ar ekonominio spaudimo;

13.1.3. yra susitarta dėl visų sąlygų, kurios buvo būtinos tam, kad Sutartis kiekvienos iš Šalių būtų laikoma sudaryta;

13.1.4. neturi jokių papildomų reikalavimų, susijusių su Sutarties įforminimu;

13.1.5. visos Sutarties sąlygos Šalių buvo pilnai aptartos ir suderintos individualiai, t. y. atskirai buvo aptarta ir suderinta kiekviena Sutarties sąlyga;

13.1.6. perskaitė Sutartį, suprato jos turinį ir Sutarties sudarymo, jos įvykdymo ir sudarytos Sutarties nevykdymo ar netinkamo vykdymo ar įvykdymo ne laiku pasekmes;

13.1.7. pasirašo Sutartį, kaip dokumentą, kuris atitinka kiekvienos iš jų valią ir Sutarties pasirašymo tikslus.

13.2. Pardavėjas pareiškia ir garantuoja:

13.2.1. jam negresia bankroto byla, neteisminė bankroto procedūra, restruktūrizavimo ar likvidavimo procedūros ir prieš jį nėra ir nebus pradėta bet kokia teisinė procedūra, kurios metu buvo ar bus įsakyta sustabdyti mokėjimus ir kurios pasekmėje jis pilnai arba dalinai prarado ar praras teisę valdyti ir disponuoti savo turtu;

13.2.2. nėra jokio teismo sprendimo, kitų valstybės institucijų ar organizacijų sprendimų, kurie galėtų įtakoti jo galimybes atliekant Įrangos Montavimą;

13.2.3. jis yra Lietuvos Respublikoje registruota įmonė, turinti visus leidimus, licencijas ir atestatus, reikalingus pagal Lietuvos Respublikos teisės aktus, atlikti Įrangos Montavimą ir vykdyti kitus pagal Sutartį prisiimtus įsipareigojimus, visi Pardavėjo vadovai ir pagrindinis personalas bei jo pasitelkti tretieji asmenys turi reikalingą kvalifikaciją Įrangos Montavimui atlikti;

13.2.4. jis nėra pažeidęs jokios sutarties ar atlikęs kitus veiksmus, kurie galėtų, įtakoti jo galimybes atliekant Įrangos montavimą.

**14. Šalių pranešimai**

14.1. Visi Sutartyje numatyti ar su Sutarties vykdymu susiję arba su reikalavimų, kylančių iš Sutarties, gynimu civilinio proceso tvarka susiję pranešimai ir ataskaitos turi būti raštiški, siunčiami elektroniniu paštu, perduodami telefaksu arba siunčiami registruotu paštu Sutartyje nurodytais Šalių adresais. Kiekviena Šalis turi teisę pasirinkti jai priimtiniausią pranešimo išsiuntimo būdą.

14.2. Jei pranešimas siunčiamas elektroniniu paštu ar perduodamas telefaksu, laikoma, kad jį adresatas gavo tą pačią dieną, jei jis buvo gautas darbo valandomis, arba kitą darbo dieną, jei jis buvo gautas ne darbo valandomis. Jei pranešimas siunčiamas registruotu laišku, laikoma, kad jį adresatas gavo praėjus 5 (penkioms) kalendorinėms dienoms nuo išsiuntimo.

14.3. Šalys privalo raštu informuoti viena kitą ne vėliau kaip kitą darbo dieną apie pasikeitusius savo rekvizitus. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimų, kad kita Šalis pažeidė sutartį ir pan., jei kita Šalis atliko veiksmus pagal paskutinius jai žinomus kitos Šalies adresą ar rekvizitus.

14.4. Pranešimai siunčiami Šalių kontaktiniams asmenims ar kitiems įgaliotiems atstovams, apie kuriuos Šalys informuoja viena kitą.

**15.** **Kitos sąlygos**

15.1. Jeigu bet kuri Sutarties nuostata yra arba tampa dalinai ar pilnai negaliojanti, tai tokia nuostata nedaro negaliojančiomis kitų Sutarties nuostatų, jeigu galima daryti prielaidą, kad Sutartis būtų buvusi sudaryta ir neįtraukus nuostatos (ar jos dalies), kuri yra negaliojanti. Iškilus minėtai problemai, Šalys susitaria kuo skubiau sudaryti papildomą susitarimą, kuriuo negaliojančios Sutarties nuostatos būtų pakeistos kitomis, teisiškai veiksmingomis nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Sutarties nuostatos, kuri neteko galios.

15.2. Sutartis sudaroma 2 (dviem) egzemplioriais, turinčiais vienodą juridinę galią, kurių po vieną, pasirašius kiekviename lape, tenka kiekvienai Šaliai.

15.3. Šalys pareiškia, kad perskaitė Sutartį, suprato jos turinį ir Sutarties sudarymo, jos įvykdymo ir sudarytos Sutarties nevykdymo ar tinkamo vykdymo ar įvykdymo ne laiku pasekmes. Šalys pasirašo Sutartį, kaip dokumentą, kuris atitinka kiekvienos iš jų valią ir Sutarties pasirašymo tikslus.

**16. Sutarties priedai**

16.1.Sutarties priedai yra neatskiriamos Sutarties dalys.

16.2. Sutarties pasirašymo metu Šalys pasirašo šį Sutarties priedą:

Priedas Nr. 1: Saulės fotoelektrinės įrangos su montavimo darbais Konkurso pasiūlymas, xxx lapas.

Priedas Nr. 2: Perkamos įrangos techninė specifikacija (su visais patikslinimais).

Priedas Nr. 3 : saulės fotoelektrinės įranga

**17. Šalių adresai, rekvizitai ir parašai**

|  |  |
| --- | --- |
| **PARDAVĖJAS:** | **PIRKĖJAS:** |
| |  | | --- | |  | |  | |  | |  | |  | | |  | | --- | |  | |  | |  | |  | |